《摸鱼儿五首 其三》
清代·蒋敦复

买陂塘、旋栽杨柳，柳边长聚鸥鹭。双溪千树村家独，问讯桥名红土。

君小住。爱居士、头衔自把清凉署。浮生未误。看风月情怀，烟霞痴痴，高卧此林坞。

人间世，第宅王侯几许。夕阳芳草无主。云山四壁堆图画，移取神仙家具。

花影度。听弹瘦湘弦，一鹤来微步。柴门日暮。但枯笠寻诗，瘿瓢贳酒，三两素心侣。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。